text: Nabo satte en stopper for indbrudstyv
  03 december 2015 kl. 06.13
  En nabo så noget mistænkeligt og tilkaldte politiet. Da de kom, fangede de en indbrudstyv på fersk gerning.  
  På Rolighedsvej i Bolderslev så en nabo lidt over midnat, natten til torsdag, en mand gå rundt med en lommelygte i huset ved siden af. Naboen vidste, at der ikke var nogen hjemme og tilkaldte derfor politiet.  
  Da politiet kom, fangede de en 25-årig indbrudstyv på fersk gerning. Det oplyser Syd- og Sønderjyllands politi til TV SYD.
  